Tal 1995 al è nassût il notiziari Tam Tam, forsit il prin notiziari plurilinguistic in Italie. Radio Onde Furlane tal 1999 e à produsût un spot cuintri il razisim che al è stât sielzût pe la Campagne europeane ""Radio contro il razzismo"" dal Amarc (Organizzazione mondiale delle radio comunitarie). Chest spot, in plui lenghis, tra comprindût il furlan, al jere zuiât sul teme ""blanc e neri"". Par lis sôs carateristichis, Radio Onde Furlane e à un so puest tal panorame de informazion locâl: e cjale al locâl cuntune prospetive globâl.